Source: https://csmramnicusarat.wordpress.com/tag/superliga/
Timestamp: 2019-08-19 02:48:40+00:00

Document:
superliga | CSM RÂMNICU SĂRAT
Arhive pe etichete: superliga
Olimpia Rm. Sărat este noua campioană a județului Buzău și va întâlni campioana județului Galați la baraj
Miercuri, 10 iunie, Liga a IV-a Buzău și-a desfășurat ultimul episod al sezonului 2014-2015. În această ultimă etapă, Olimpia Rm. Sărat a primit vizita ocupantei locului secund, Petrolul Berca, într-o partidă care s-a dovedit a fi una aprig disputată, o partidă în care ambele formații au dovedit că își ocupă pe merit pozițiile în clasament, în ciuda faptului că nu mai putea schimba lucrurile în ceea ce privește campioana județului datorită faptului că râmnicenii își asiguraseră trofeul cu 3 etape înainte de final. Pe o ploaie torențială începută cu 30 de minute înainte de fluierul de start al centralului Frățilă Adrian, ploaie ce a continuat și pe tot parcursul primei reprize, jucătorii ambelor echipe au arătat un fotbal alert, cu multe faze de poartă, 6 goluri și răsturnări de scor.
Oaspeții conduși din teren de Daniel Petre și de cei doi foști jucători ai Olimpiei, Lungoci și Vișan, erau foarte aproape să strice petrecerea râmnicenilor când, după 21 de minute de joc, conduceau pe tabela de marcaj cu 2-0. În ciuda acestui fapt, elevii lui Marius Tîrîlă strâng rândurile și încep să practice jocul cu care și-a obișnuit suporterii în acest sezon punând stăpânire pe mijlocul terenului și devenind mult mai periculoși în atac. Imediat după reluarea jocului, în minutul 48, portarul oaspeților, Toboș, în ciuda intervențiilor excelente avute este învins de Chivu și galben-albaștrii capătă culoare în obraji. Debutul excelent de repriză secundă al râmnicenilor se concretizează din nou pe tabelă după alte 7 minute scurse atunci când Ceaușel îl învinge din nou pe Toboș și egalează scorul. Olimpia își continuă atacurile și, Nicola ține morțiș să reamintească tuturor că Olimpia este noua campioană prin două șuturi excelent expediate din afara suprafeței de pedeapsă în minutele 66 și 90+2 stabilind rezultatul final … un 4-2 meritat de Olimpia, un rezultat ce a arătat perfect realitatea din teren.
După cele 30 de etape ale sezonului, râmnicenii cuceresc trofeul de campioni și așteaptă acum să dispute barajul de promovare în cel de-al treilea eșalon al fotbalului românesc, un baraj ce se va disputa în dublă manșă și unde, în urma tragerii la sorți efectuate astăzi la Casa Fotbalului, Olimpia va întâlni campioana județului Galați, Avântul Valea Mărului. Primul joc, turul, se va juca la Rm. Sărat, pe Stadionul „OLIMPIA”, sâmbătă, 20 iunie, cu începere de la orele 17:30 în timp ce returul este programat o săptămână mai târziu, mai precis pe 27 iunie, de la aceeași oră pe terenul gălățenilor.
De csmramnicusarat  Publicat în Ştiri (Home page)	 Etichetat baraj, campionat, etapa, etapa 30, fotbal, foto, liga a IV-a, meci, meciuri, olimpia, olimpia ramnicu sarat, olimpia rm sarat, râmnicu sărat, retur, rezultat, rm sarat, scor, superliga
iun. 4 2015
Campioană cu 2 runde înainte de final, Olimpia se deplasează mâine la A.S. Săgeata
Au mai rămas numai două etape de disputat din actuala stagiune a Ligii a IV-a Buzău. Cu un avans de 10 puncte față de Petrolul Berca, echipă ce ocupă poziția secundă în clasament, Olimpia Rm. Sărat este matematic noua campioană și se concentrează acum pe meciurile barajului ce duce în Liga a III-a, un baraj la finalul căruia întreg râmnicul dorește să sărbătorească o promovare binemeritată și îndelung așteptată.
La sfârșitul acestei săptămâni se vor disputa meciurile penultimei runde, cea cu numărul 29. Proaspăta campioană începe această etapă mâine, 5 iunie, atunci când se va deplasa pe terenul ocupantei locului 6, A.S. Săgeata.
Partida va începe de la orele 18:00.
De csmramnicusarat  Publicat în Ştiri (Home page)	 Etichetat campionat, etapa, etapa 29, fotbal, liga a IV-a, meci, meciuri, olimpia, olimpia ramnicu sarat, olimpia rm sarat, râmnicu sărat, retur, rm sarat, superliga
Olimpia Rm. Sărat – Carpați Nehoiu, mâine de la 17:00
Etapa cu numărul 23 a Ligii a IV-a Buzău debutează mâine seară la Rm. Sărat acolo unde, pe Stadionul „OLIMPIA”, liderul la zi, Olimpia, întâlnește ocupanta poziției cu numărul 7, Carpați Nehoiu. Această partidă este prima pe care elevii lui Marius Tîrîlă, Sorin Bodoc și Ionuț Popa o vor disputa în fața propriilor suporteri după victoria obținută acum două runde în dauna celor de la Puiești. Cu acest prilej, galben-albaștrii au afirmat la unison că vor să demonstreze încă o dată că titlul de principală favorită la câștigarea campionatului și, totodată, la accederea la barajul pentru Liga a III-a nu este întâmplătar și doresc să readucă echipa acolo unde îi este locul, că își doresc să promoveze dar nu oricum ci împreună cu suporteri, staff tehnic, jucători, conducători, oameni care sunt aproape de echipă … se dorește să se promoveze ca o FAMILIE.
Așadar, următorul pas în îndeplinirea acestui țel dorit de toată lumea și pe deplin meritat îl reprezintă partida Olimpia Rm. Sărat – Carpați Nehoiu ce se va disputa mâine, 24 aprilie, cu începere de la orele 17:00 pe Stadionul „OLIMPIA”.
De csmramnicusarat  Publicat în Ştiri (Home page)	 Etichetat campionat, etapa, etapa 23, fotbal, liga a IV-a, meci, meciuri, olimpia, olimpia ramnicu sarat, olimpia rm sarat, râmnicu sărat, retur, rm sarat, superliga
La mulți ani Sorin Bodoc !!!
Astăzi, antrenorul secund și, totodată, mijlocașul Olimpiei Rm. Sărat împlinește frumoasa vârstă de 34 de ani. Ținem să-i urăm încă o dată multă sănătate, putere de muncă, îndeplinirea tuturor dorințelor și să aibă parte numai de bucurii și satisfacții atât în plan personal cât și profesional !!! Am spus încă o dată deoarece întreaga familie Olimpia i-a făcut o frumoasă surpriză sărbătorind în avans această zi sâmbătă, imediat după partida câștigată la Sălcioara, atunci când, cu mic cu mare, cu soții/iubite, toată lumea a ținut să-l felicite pe cel care se confundă, alături de mulți alții, cu numele și culorile clubului nostru într-un cochet restaurant din oraș printr-o petrecere frumoasă într-un cadru de bun gust unde bucuria, voia bună și dansul au fost cuvintele care au caracterizat acea frumoasă seară petrecută, așa cum am specificat și la început, în familie.
De csmramnicusarat  Publicat în Ştiri (Home page)	 Etichetat bodoc, fotbal, foto, la multi ani, olimpia, olimpia ramnicu sarat, olimpia rm sarat, sorin bodoc, superliga
Olimpia învinge din nou F.C. Puiești și se îndreaptă cu pași mari spre „C”
În prima etapă intermediară din returul acestui sezon al Ligii a IV-a Buzău s-au întâlnit, în meci direct, echipele ce se băteau pentru titlul de campioană a județului și, implicit, pentru accederea la barajul ce duce în eșalonul imediat superior al fotbalului românesc.
Așadar, cu începere de la orele 17:00, Stadionul „OLIMPIA” din Rm. Sărat a primit în tribune sute de împătimiți ai sportului rege și de suporteri. Partida a fost una destul de echilibrată, cu ocazii la ambele porți, un joc în care cei 22 de actori de pe teren s-au gândit mai mult la obținerea celor 3 puncte puse în joc. A fost o partidă tacticizată în care cele două formații au încercat să se anihileze reciproc, iar diferența a fost făcută de o fază fixă și, totodată, de o nesincronizare a fundașilor echipei oaspete de care a profitat din plin Andrei Croitoru care a trimis balonul, din 6m, în plasa porții apărate de Goicea în minutul 25 dovedind încă o dată că elevii lui Marius Tîrîlă și a secunzilor Sorin Bodoc și Ionuț Popa formează un grup unit și că acolo unde există seriozitate, muncă în echipă, jucători cu o certă valoare, jucători cu experiență în primele două eșaloane al fotbalului nostru și acolo unde se pune suflet pentru culorile clubului și unde se dorește cu ardoare readucerea echipei acolo unde îi este locul coroborat cu susținerea în număr cât mai mare din partea celui de-al doisprezecelea jucător, publicul minunat din tribune, este greu să fii înfrânt și acest lucru s-a văzut și după ultimul fluier al centralului Ionașcu atunci când „familia Olimpia” s-a unit la mijlocul terenului cântând și aplaudând, jucătorii pe suporteri și invers, o victorie frumoasă, dulce și mult dorită.
Având în vedere că și în partida tur râmnicenii au avut câștig de cauză datorită dublei căpitanului Roman (n.r. 2-0), Olimpia a făcut un pas uriaș spre accederea barajului ce duce către Liga a III-a.
În următoarea etapă, cea cu numărul 22, Olimpia se va deplasa la Sălcioara, sâmbătă, 18 aprilie, unde va întâlni echipa locală, Recolta Sălcioara, într-o partidă ce va începe de la orele 17:00.
De csmramnicusarat  Publicat în Ştiri (Home page)	 Etichetat campionat, derby, etapa, etapa 21, fc puiesti, fotbal, foto, liga a IV-a, meci, meciuri, olimpia, olimpia ramnicu sarat, olimpia rm sarat, puiesti, râmnicu sărat, retur, rezultat, rm sarat, scor, superliga
Haide „Oli”, victorie … noi la anu’ vrem în „C” !!!
Toată suflarea fotbalistică râmniceană așteaptă ziua de miercuri, 15 aprilie, atunci când absolut toată lumea își pune mari speranțe că echipa locală, Olimpia, le va face sărbătorile pascale și mai frumoase cu o victorie în finala acestui sezon al Ligii a IV-a, o victorie într-un meci cât o promovare.
Așadar, pe dreptunghiul verde al Stadionului „OLIMPIA” din Rm. Sărat se vor afla față în față, cu începere de la orele 17:00, echipele ce ocupă primele două poziții ale clasamentului, Olimpia Rm. Sărat și F.C. Puiești. Se anunță a fi un meci frumos, echilibrat, un meci în care nu se poate spune că o echipă sau cealaltă pornește ca favorită. Dacă aruncăm o privire asupra clasamentului, Olimpia nu are nicio înfrângere, singurele puncte pe care râmnicenii le-au cedat în acest sezon au fost cele din egalurile contra celor de la Voința Lanuri și a celor din Berca, în timp ce oaspeții de mâine au pierdut puncte în două etape consecutive, a 6-a și a 7-a, atunci când Olimpia a câștigat fără drept de apel chiar în fieful celor din Puiești datorită dublei reușite de căpitanul Roman (37, 51) și în egalul împotriva celor din Lanuri.
Elevii pregătiți de principalul Marius Tîrîlă și de secunzii Sorin Bodoc și Ionuț Popa sunt încrezători că mâine vor face o partidă mare și fac apel la minunații lor suporteri care le-au fost alături întotdeauna și au reprezentat al doisprezecelea jucător, lucruri care s-au văzut de nenumărate ori în special la partida din tur, să unim încă o dată marea familie Olimpia în speranța că ne vom putea bucura împreună la finalul acestei partide de un pas uriaș făcut înspre o promovare mult dorită, așteptată și meritată … NUMAI ÎMPREUNĂ PUTEM REUȘI !!!
De csmramnicusarat  Publicat în Ştiri (Home page)	 Etichetat campionat, derby, etapa, etapa 21, fotbal, liga a IV-a, meci, meciuri, olimpia, olimpia ramnicu sarat, olimpia rm sarat, râmnicu sărat, retur, rm sarat, superliga
De csmramnicusarat  Publicat în Ştiri (Home page)	 Etichetat fotbal, juniori, juniori A, juniori b, juniori republicani, liga a IV-a, olimpia, olimpia ramnicu sarat, olimpia rm sarat, paste, paste fericit, râmnicu sărat, rm sarat, superliga
Olimpia învinge clar Metalul și continuă lupta pentru promovare
Disputată vineri, pe un ger năprasnic, partida dintre Olimpia Rm. Sărat și Metalul Buzău a arătat încă o dată că râmnicenii au în alcătuire un lot valoros, unit, un lot de jucători care oferă publicului spectator la fiecare partidă, fie ea acasă sau în deplasare, motive să afirme, așa cum s-a întâmplat și la Vadu-Pașii, „voi jucați fotbal, locul vostru nu e aici”.
Elevii pregătiți de principalul Marius Tîrîlă și de secunzii Sorin Bodoc și Ionuț Popa au început partida atacând în valuri. Acest lucru s-a putut observa și pe tabelă încă din minutul 7 atunci când Vișan centrează o minge exact pe fruntea lui Cl. Ionescu care, din 8 metri, trimite în plasa unui Akcay fără reacție. Vântul continuă să bată cu putere, parcă are aceeași viteză ca și viteza cu care au loc atacurile Olimpiei și, exact în secunda care încheia primul sfert de oră de la fluierul de start, râmnicenii beneficiază de o lovitură liberă de la 30 de metri, zonă centrală, de poarta oaspeților. Căpitanul Roman își asumă executarea acestei lovituri și trimite fabulos direct în plasa porții aceluiași Akcay fără reacție.
După această reușită, elevii lui Marius Tîrîlă vor să-și dozeze efortul, încep să facă posesie și de aceea, până la pauză, tabela rămâne neschimbată.
Mitanul secund începe exact după același scenariu ca și prima repriză. De această dată însă, iese la rampă experimentatul vârf Vișan care mărește avantajul galben-albaștrilor la 3-0 după numai 5 minute de la ieșirea de la cabine. Nici căpitanul Roman, ori „generalul” Cl. Ionescu nu se lasă mai prejos și fac dubla în minutele 77, Cl. Ionescu, respectiv 81, Roman. La numai 3 minute după ce Roman a dus scorul la 5-0, Cl. Ionescu reușește tripla și, totodată, stabilește rezultatul final, 6-0, și Olimpia câștigă clar o partidă care a dominat-o de la un capăt la altul.
Pentru râmniceni urmează, în etapa 20 ce se va disputa vineri, 10 aprilie, o deplasare la ocupanta poziției a 4-a în clasament, Spartac Zărnești.
De csmramnicusarat  Publicat în Ştiri (Home page)	 Etichetat campionat, etapa, etapa 19, fotbal, foto, liga a IV-a, meci, meciuri, olimpia, olimpia ramnicu sarat, olimpia rm sarat, râmnicu sărat, retur, rezultat, rm sarat, scor, superliga
Olimpia deschide astăzi runda 19
Etapa cu numărul 19 a Ligii a IV-a Buzău va fi deschisă astăzi, vineri, 3 aprilie, de partida de la Rm. Sărat acolo unde Olimpia Rm. Sărat va primi, de la orele 17:00, vizita formației Metalul Buzău. Partida este chiar derby-ul acestei runde având în vedere numele, tradiția și palmaresul all-time al celor două echipe.
Meciul va fi condus la centru de George Simion, iar la cele două tușe de către Grama Adrian și Petre Sorin în fruntea cărora se va afla, ca observator, domnul Ibriș Gabriel.
Înaintea fluierului de start se va ține un scurt moment de reculegere în memoria celui mai titrat arbitru român, Nicolae Rainea, cu peste 400 de meciuri arbitrate în țară, și peste 115 meciuri internaționale participând la trei ediții de Campionat Mondial.
De csmramnicusarat  Publicat în Ştiri (Home page)	 Etichetat campionat, etapa, etapa 19, fotbal, liga a IV-a, meci, meciuri, olimpia, olimpia ramnicu sarat, olimpia rm sarat, râmnicu sărat, retur, rm sarat, superliga
De csmramnicusarat  Publicat în Ştiri (Home page)	 Etichetat campionat, etapa, etapa 18, fotbal, liga a IV-a, meci, meciuri, olimpia, olimpia ramnicu sarat, olimpia rm sarat, râmnicu sărat, retur, rm sarat, superliga
mart. 15 2015
Olimpia a arătat în continuare ca o adevărată familie și s-a întors cu toate punctele de la Vadu-Pașii
Pentru Olimpia Rm. Sărat, prima partidă a returului acestui sezon a venit cu o deplasare la Vadu-Pașii acolo unde au întâlnit echipa locală, Gloria. Partida a avut loc duminică, 15 martie, cu începere de la orele 12:00.
Încă de la primul fluier al centralului Ionașcu Laurențiu, elevii pregătiți de principalul Marius Tîrîlă, de antrenorul cu portarii Ionuț Popa și conduși din teren de secundul Sorin Bodoc și de căpitanul Roman Ionuț, s-au instalat în jumătatea adversă iar ocaziile nu s-au lăsat așteptate.
Portarul gazdelor, Homoc, a avut primele emoții în minutul 16 la combinația rapidă dintre Nicola și Claudiu Ionescu, acesta din urmă trimițând o pasă printre fundași către vârful Olimpiei însă șutul acestuia lovește stâlpul porții. În minutul 20, Roman scapă singur cu Homoc însă șutul său nu face altceva decât să-l ia pe acesta la țintă. După alte trei minute, balonul ajunge la Vișan în urma aceluiași traseu Claudiu Ionescu-Nicola și experimentatul vârf nu mai ratează ținta deschizând scorul. Minutul 28 aduce majorarea scorului de către râmniceni prin același Vișan. Gazdele sunt în „băgate în corzi” de traseele rapide ale galben-albaștrilor, aceștia nu reușesc să se dezmeticească bine după primele două reușite și purtătorul tricoului cu numărul 9, Vișan, iese din nou la rampă în minutul 32 cu o minge trimisă pe culoar care îl lasă singur cu Homoc pe Roman care, de această dată, nu mai ratează ținta. Gazdele au o tresărire de orgoliu și reușesc să reducă din diferență prin Mocanu cu 6 minute înainte de pauză stabilind rezultatul cu care cele două echipe intră la cabine dar și, totodată, rezultatul pe care tabela îl va înregistra la final … un 3-1 meritat și o victorie fără drept de apel obținută de râmniceni.
Olimpia Rm. Sărat: Toader – Chivu, Scarlat, Ceaușel, Ghițulescu (Tudorancea) – Bodoc (Tîrîlă), Croitoru – Nicola, Roman (Tuca), Cl. Ionescu – Vișan (Măndoiu).
De csmramnicusarat  Publicat în Ştiri (Home page)	 Etichetat campionat, etapa, etapa 16, fotbal, foto, liga a IV-a, meci, meciuri, olimpia, olimpia ramnicu sarat, olimpia rm sarat, râmnicu sărat, retur, rezultat, rm sarat, scor, superliga
Olimpia a sărbătorit titlul de Campioană de toamnă
La numai câteva zile după sărbătoarea sfântă a Crăciunului și, totodată, cu numai câteva zile înainte de finalul lui 2014, Olimpia Rm. Sărat a devenit Campioana de toamnă a Ligii a IV-a Buzău. Acest rezultat nu este deloc surprinzător având în vedere că toată suflarea fotbalistică a județului îi dădea pe galben-albaștri drept favoriți la câștigarea titlului de campioană având în vedere valoarea, experiența și dorința arzătoare de promovare ]n e;alonul imediat superior a lotului pregătit de principalul Marius Tîrîlă și secundul Sorin Bodoc.
Așadar, la sfârșitul celor 15 etape ce alcătuiesc turul acestui sezon, clasamentul începe cu Olimpia și oferă râmnicenilor un sfârșit de an 2014 extrem de bogat în rezultate ce vin în urma unei munci colective care a început acum 4 ani.
Și, după cum ne-a obișnuit, Olimpia este o mare familie, o familie unită, frumoasă, și a ținut să sărbătorească împreună, printre râmniceni, la banchetul de sfârșit de an ce a avut loc într-o locație cochetă din oraș obținerea acestui titlu de Campioană de toamnă, toate acestea după un an în care munca, seriozitatea și obiectivul propus au fost pe primul plan.
Elevii lui Marius Tîrîlă vor avea parte de o meritată vacanță și urmează pentru a se reuni undeva la mijlocul lunii ianuarie bineînțeles tot printre frumoșii suporteri râmniceni care sunt invitați la primul antrenament al galben-albaștrilor din 2015 la o dată pe care o vom anunța cât mai curând. Până atunci însă, Olimpia Rm. Sărat le urează tuturor râmnicenilor ” un an 2015 mult mai bun decât cel ce tocmai stă să se încheie, un an 2015 plin de fericire, liniște sufletească, sănătate și noroc … toate gândurile bune fug spre voi ! La mulți ani !!! „
De csmramnicusarat  Publicat în Ştiri (Home page)	 Etichetat banchet, campioana de toamna, campionat, fotbal, foto, olimpia, olimpia ramnicu sarat, olimpia rm sarat, râmnicu sărat, rm sarat, superliga, tur
Și la seniori Olimpia întâmpină 2015 din postura de CAMPIONI DE TOAMNĂ
Olimpia Rm. Sărat a obținut, sâmbătă, 27 decembrie, titlul onorific de campioană de toamnă a Ligii a IV-a Buzău.
După ce juniorii republicani B și-au asigurat acest titlu în fața unor formații cu nume al fotbalului românesc cum ar fi Dinamo București (nimeni alta decât campioana sezonului trecut la această categorie), Steaua București, Rapid București, dar și după rezultate excelente obținute de celelalte grupe de juniori ai clubului, a venit și rândul seniorilor pregătiți de principalul Marius Tîrîlă, secundul Sorin Bodoc și Ionuț Popa ca și antrenor cu portarii, să întâmpine noul an de pe prima poziție a clasamentului la sfârșitul acestui tur de sezon.
După victoria obținută în fața Șoimilor din Siriu, Olimpia are trecut în dreptul său în clasament 13 victorii, 2 egaluri și nicio înfrângere, râmnicenii acumulând un total de 41 de puncte, cu un golaveraj de 62 de goluri marcate și numai 9 primite. După toate acestea dar și după victoria fără drept de apel obținută, 2-0, chiar în fieful contracandidatei F.C. Puiești, Olimpia face un pas uriaș spre îndeplinirea celei mai arzătoare dorințe a suflării fotbalistice râmnicene, „familia Olimpia”, și anume o promovare meritată în eșalonul al treilea al fotbalului românesc.
În frunte cu staff-ul tehnic, conducerea și jucătorii au ținut să mulțumească tuturor celor care le-au fost aproape și i-au susținut mereu și necondiționat, râmnicenilor, suporterii noștri minunați și, dacă în fotbal se spune că aceștia reprezintă al 12-lea jucător, în cazul nostru toți formăm „DOUĂ CULORI, O SINGURĂ FAMILIE” și ne bucurăm că aceste sărbători sunt mult mai frumoase după aceste rezultate obținute prin muncă, dorință, și seriozitate.
Așadar, iată eroii, cei care ne oferă atâtea bucurii și cei care, alături de ceilați eroi de la celelalte grupe, ne fac mândri și fac ca numele nostru, al „familiei Olimpia”, să fie dus mai sus în fotbalul românesc:
1. Râmnicenii, adevărați suporteri
1. Conducerea, cu adevărat serioasă și profesionistă
1. Marius TÎRÎLĂ
1. Sorin BODOC
1. Ionuț POPA
1. Ionuț ROMAN
1. Claudiu IONESCU
1. Costel TOADER
1. Florin CEPARU
1. Sergiu GHIȚULESCU
1. Marian SCARLAT
1. Andrei CROITORU
1. Leontin CHIORPEC
1. Mugurel MĂNDOIU
1. Cosmin LUNGU
1. Alexandru TUDORAN
1. Ionuț ANDONE
1. Cristian MUȘAT
… pentru noi, toți sunteți pe primul loc … un singur loc, o singură familie! Și alături de voi, vrem să ne bucurăm de rezultate, de performanță, vrem să ne bucurăm de fotbal.
De csmramnicusarat  Publicat în Ştiri (Home page)	 Etichetat campioana de toamna, campionat, clasament, fotbal, liga a IV-a, meci, meciuri, olimpia, olimpia ramnicu sarat, olimpia rm sarat, râmnicu sărat, rezultat, rm sarat, superliga, tur
Olimpia Rm. Sărat vă urează „Sărbători fericite!” și un an nou plin de bucurii și împliniri !
Olimpia Rm. Sărat urează tuturor râmnicenilor „Sărbători fericite!”, un an nou ce vine plin de bucurii și împliniri, iar frumusețea sărbătorilor de iarnă să-i găsească în case alături de cei dragi și spiritul blând al Sfintelor Sărbători să ningă asupra lor doar bucurie şi senin, prosperitate, veselie şi sănătate!
Vă mulțumim din suflet că ne-ați fost alături și în acest an și sperăm ca în anul ce vine să ne putem bucura împreună de o promovare dorită și așteptată dar și de rezultate cel puțin la fel de bune ca în 2014 !
Sărbători fericite și La mulți ani !!!
De csmramnicusarat  Publicat în Ştiri (Home page)	 Etichetat craciun, fotbal, juniori, juniori A, juniori b, juniori republicani, la multi ani, liga a IV-a, olimpia, olimpia ramnicu sarat, olimpia rm sarat, râmnicu sărat, rm sarat, sarbatori fericite, superliga, urari, video
Olimpia rămâne neînvinsă și după derby-ul de la Berca și continuă drumul spre Liga III din postura de favorită
Dacă săptămâna trecută condițiile meteorologice nu au ținut cu fotbalul și a fost nevoie ca ultima etapă din acest tur de campionat să fie amânată, în acest sfârșit de săptămână vremea a fost mai blândă și toate partidele rundei cu numărul 15 s-au disputat.
În aceste condiții bune pentru această perioadă a anului, chiar sub zâmbetului soarelui strălucitor care își făcea apariția pe cer a doua zi consecutivă după o perioadă îndelungată de absență, s-a jucat și derby-ul acestei etape dintre Petrolul Berca și Olimpia Rm. Sărat.
Meciul era unul privit cu mare interes de pasionații jocului cu balonul rotund având în vedere că cele două formații ce urmau a se înfrunta pe teren au în componența lor două loturi de jucători valoroase, jucători cu experiență care practică un fotbal plăcut ochiului, minutele ce se scurgeau după fluierul de start al centralului Vizireanu confirmând aceste lucruri.
Partida curge frumos cu un plus de partea râmnicenilor care se dovedesc a fi echipa mai omogenă, mai experimentată și mult mai dispusă la efort în ceea ce privește partea mediană a dreptunghiului verde, lucru care s-a concretizat și pe tabela de marcaj, în minutul 27, când Chiorpec execută excelent o lovitură de colț direct pe poarta lui Oprea însă mingea este respinsă cu capul de pe linie de un fundaș al Petrolului până la Claudiu Ionescu care preia din întoarcere și șutează pe colțul lung direct în plasă.
Cu un cuplu de fundași centrali alcătuit din Scarlat și Tîrîlă, cu un Ghițulescu în mare formă, cu un Lungu care a făcut o partidă excelentă, cu un Toader ce a oferit siguranță între buturi, apărarea Olimpiei nu a putut fi depășită în primul mitan, de partea gazdelor neputând nota decât o singură ocazie venită în minutul 29 ce i-a aparținut vârfului Lungoci însă Toader respinge balonul fără probleme.
Olimpia rămâne echipa mai prezentă în joc și mai periculoasă, linia de mijloc a râmnicenilor alcătuită din Bodoc, Chiorpec, Roman, Tudoran și Claudiu Ionescu împreună cu vârful Măndoiu care a dovedit o mare poftă de joc pun în pericol poarta adversă însă mingea parcă nu vrea să intre. Pe rând, Măndoiu, după ce a înșiruit doi adversari, și căpitanul Roman nu reușesc să pună capăt meciului, baloanele trimise de aceștia trecând peste poarta gazdelor care au avut noroc și în mitanul secund când mingea ce se îndrepta nestingherită spre poarta goală s-a oprit exact pe linia porții datorită unei porțiuni de noroi. Cu toate acestea, râmnicenii se îndreptau către o victorie meritată însă, în cel de-al doilea minut de prelungiri din cele trei arătate de centralul partidei, la o fază fixă a gazdelor, mingea este centrată în careu și în urma unei învălmășeli, numărul 16, Prorosciuc C. se dovedește a fi omul potrivit la locul potrivit și face ca partida să se termine nedecis … 1-1 și Olimpia Rm. Sărat rămâne și după această etapă cu numărul 15 din actualul sezon fără înfrângere fiind astfel în continuare în grafic pentru îndeplinirea obiectivului propus pentru acest an competițional, promovarea în Liga a III-a, o promovare dorită foarte mult dorită de toată suflarea fotbalistică râmniceană, de „familia” Olimpia care merită să aibă parte și să se bucure atât din teren cât și din tribune de acest joc și spectacol numit fotbal.
De csmramnicusarat  Publicat în Ştiri (Home page)	 Etichetat campionat, etapa, etapa 15, fotbal, foto, liga a IV-a, meci, meciuri, olimpia, olimpia ramnicu sarat, olimpia rm sarat, râmnicu sărat, rezultat, rm sarat, scor, superliga, tur
Olimpia se deplasează la Petrolul Berca în derby-ul ultimei etape a turului
Amânate pentru o săptămână datorită căderii masive de zăpadă, partidele etapei cu numărul 15, ultima a turului, se vor desfășura sâmbătă și duminică, 13 respectiv 14 decembrie.
Capul de afiș îl ține meciul de la Berca dintre două formații aflate pe podium, ocupanta poziției a treia Petrolul Berca și echipa cotată cu cele mai mari șanse la câștigarea titlului, respectiv la promovarea în eșalonul al treilea al fotbalului românesc, Olimpia Rm. Sărat.
Dacă „petroliștii” vin după o partidă în care au câștigat și în care au stabilit scorul campionatului (nr. 15-0), cel puțin până acum, pe terenul celor de la Steaua Săhăteni, râmnicenii pregătiți de principalul Marius Tîrîlă și de secundul Sorin Bodoc vor face deplasarea la Berca din postura de echipă neînvinsă în acest sezon și tratează această partidă cu maximă seriozitate și cu un singur gând, și anume victoria, dorind să ia o opțiune serioasă în a deveni campioană de toamnă și, implicit, în câștigarea titlului de campioană județeană mai ales că are avantajul victoriei, 2-0, chiar în fieful principalei contracandidate, F.C. Puiești.
Derby-ul Petrolul Berca – Olimpia Rm. Sărat se va disputa sâmbătă, 13 decembrie, cu începere de la orele 12:00.
De csmramnicusarat  Publicat în Ştiri (Home page)	 Etichetat campionat, derby, etapa, etapa 15, fotbal, liga a IV-a, meci, meciuri, olimpia, olimpia ramnicu sarat, olimpia rm sarat, râmnicu sărat, rm sarat, superliga, tur
A.J.F. Buzău a amânat meciurile etapei XV cu o săptămână
Programate la acest sfârșit de săptămână, meciurile ultimei runde a turului ligii a IV-a Buzău au fost amânate datorită condițiilor meteorologice nefavorabile. Comisia de Competiții a Asociației Județene de Fotbal Buzău a propus Comitetului de Urgență acest lucru, Comitet ce s-a reunit joi, 4 decembrie, și care a adoptat această propunere.
Iată comunicatul făcut public pe site-ul A.J.F. Buzău: „Vă informăm că la propunerea Comisiei de Competiții, Comitetul de Urgență, reunit în ședinta din 04.12.2014, a fost de acord , având în vedere condițiile meteo actuale, cu AMÂNAREA etapei a XV-a a Ligii a IV-a din data de 06.12.2014, pentru data de 13.12.2014.”
Așadar, partidele etapei XV urmează a se disputa sâmbătă, 13 decembrie, cu o singură excepție și anume derby-ul etapei ce va avea loc la Berca, Petrolul Berca – Olimpia Rm. Sărat, partidă ce se va juca vineri, 12 decembrie, cu începere de la orele 14:00.
De csmramnicusarat  Publicat în Ştiri (Home page)	 Etichetat amanare, campionat, etapa, etapa 15, fotbal, liga a IV-a, meci, meciuri, meciuri amanate, olimpia, olimpia ramnicu sarat, olimpia rm sarat, râmnicu sărat, rm sarat, superliga, tur
Olimpia, victorie lejeră cu Săgeata și așteaptă încrezătoare derby-ul cu Berca
În runda cu numărul 14, Olimpia Rm. Sărat avea să înfrunte, în fața propriilor suporteri, formația A.S. Săgeata, o formație care se situa înaintea acestui meci la mijlocul clasamentului, mai exact pe poziția a opta.
Disputat sâmbătă, cu începere de la orele 12:00, meciul a încântat asistența prezentă în tribune în ciuda unei vremi neprielnice. Așadar, cele 90 de minute de fotbal au oferit faze frumoase de poartă, goluri multe dar și câteva ratări din poziții favorabile.
Din păcate pentru oaspeți, aceștia nu au putut trece de primul sfert de oră al partidei fără să primească gol. Chiar în minutul 14, Claudiu Ionescu trimite o pasă excelentă printre fundașii adverși către Alex Tudoran care pornește excelent de la limita offsaid-ului și rămâne singur cu Alexandru care nu mai are ce face și este obligat să culeagă balonul din plasă. Tânărul jucător al râmnicenilor, Tudoran, își arată din nou clasa și, după numai alte 3 minute de la prima reușită, majorează scorul pe tabelă reluând în poartă o centrare șutată venită de pe partea dreaptă de la Lungu.
Oaspeții reușesc să înscrie golul care avea să fie și unicul din această partidă pentru ei prin căpitanul Stanciu, în minutul 21, datorită unui corner executat înalt în careu, goalkeeper-ul Toader se întinde reușind să respingă balonul însă purtătorul banderolei se trezește singur cu mingea pe care o reia în poartă. Speranțele oaspeților nu au rezistat decât 16 minute, până în minutul 37 atunci când Chiorpec Leontin reface diferența de două goluri și. totodată, stabilește și rezultatul pauzei.
Actul secund începe exact după același scenariu ca și prima repriză. După 14 minute de la reluare, Tudoran reușește tripla fructificând o pasă a „GENERALULUI” Cl. Ionescu. Merită să specificăm faptul că tânărul fotbalist, născut în anul 1998, după aceste 3 goluri, a ajuns la un număr de 6 reușite până acum în acest sezon. Cu toate acestea, tabela pare că nu vrea să înghețe și se mai modifică de încă două ori, numai în rândul galben-albaștrilor, datorită reușitelor lui Măndoiu Mugurel (81) și a lui Chiorpec Leontin (84) care face și el dubla în acest meci.
Următoarea etapă, cea cu numărul 15, a programat o deplasare la Berca pentru Olimpia Rm. Sărat acolo unde va disputa derby-ul etapei împotriva formației din localitate, ocupanta poziției a treia în clasament, Petrolul Berca.
De csmramnicusarat  Publicat în Ştiri (Home page)	 Etichetat campionat, etapa, etapa 14, fotbal, liga a IV-a, meci, meciuri, olimpia, olimpia ramnicu sarat, olimpia rm sarat, râmnicu sărat, rezultat, rm sarat, scor, superliga, tur
Restanţa Viitorul 08 Verneşti – Olimpia Rm. Sărat se joacă astăzi
Partida Viitorul 08 Verneşti – Olimpia Rm. Sărat care urma a se disputa în cadrul etapei întâi a Superligii de Buzău se va disputa în această după-amiază (n.r. miercuri).
Până acum, după 3 etape scurse, formaţia din Verneşti ocupă penultima poziţie în clasament, în timp ce elevii conduşi de către principalul Dănuţ Paveliuc şi secunzii Sorin Bodoc şi Ionuţ Popa, ocupă poziţia a 8-a, ambele echipe având doar două partide jucate.
Partida va fi condusă de o brigadă din Buzău, avându-l la centru pe Adrian Vizireanu, iar la cele două tuşe pe Romulus Ştefan, respectiv Cătălin Guloiu. Observator va fi domnul Gheorghe Mihalache.
De csmramnicusarat  Publicat în Ştiri (Home page)	 Etichetat campionat, csm ramnicu sarat, csm rm sarat, etapa, etapa 1, fotbal, meci, meciuri, olimpia, olimpia ramnicu sarat, olimpia rm sarat, râmnicu sărat, rm sarat, superliga, tur, viitorul vernesti
Etapa III > Voinţa Lanuri 3-1 Olimpia Rm. Sărat
De csmramnicusarat  Publicat în Galerie foto	 Etichetat campionat, csm ramnicu sarat, csm rm sarat, etapa, etapa 3, fotbal, foto, meci, meciuri, olimpia, olimpia ramnicu sarat, olimpia rm sarat, râmnicu sărat, rezultat, rm sarat, scor, superliga, tur, vointa lanuri
Superliga Buzău > Etapa III (14 septembrie)
Gloria II Buzău 7-4 Carpaţi Nehoiu
Viitorul Buzău 1-0 Avîntul Spartac Zărneşti
Tricolorul Gălbinaşi 4-3 A.S. Săgeata
Steaua Săhăteni 4-1 Victoria Boboc
Viitorul 08 Verneşti 1-7 Metalul Buzău
Recolta Sălcioara 0-0 Pescăruşul Luciu
F.C. Puieşti 1-1 Petrolul Berca
De csmramnicusarat  Publicat în Ştiri (Home page)	 Etichetat campionat, csm ramnicu sarat, csm rm sarat, etapa, etapa 3, fotbal, meci, meciuri, olimpia, olimpia ramnicu sarat, olimpia rm sarat, râmnicu sărat, rezultat, rm sarat, scor, superliga, tur
Etapa II > Olimpia Rm. Sărat 7-1 Recolta Sălcioara
De csmramnicusarat  Publicat în Galerie foto	 Etichetat campionat, csm ramnicu sarat, csm rm sarat, etapa, fotbal, foto, meci, olimpia, olimpia ramnicu sarat, olimpia rm sarat, râmnicu sărat, recolta salcioara, rezultat, rm sarat, scor, superliga, tur
Golgheteri 2013 – 2014
1. Marius TÎRÎLĂ – 6 goluri
2. Valentin Mihai LUNGOCI – 3 goluri
3. Leontin CHIORPEC – 3 goluri
4. Ionuţ ROMAN – 1 gol
5. Ionuţ ANDONE – 1 gol
6. Silviu ANDREIU – 1 gol
7. Sergiu GHIŢULESCU – 1 gol
8. Mugurel MĂNDOIU – 1 gol
9. Cosmin LUNGU – 1 gol
10. Ionuţ TRUFAŞU – 1 gol
De csmramnicusarat  Publicat în Golgheterii Echipei 2013 - 2014	 Etichetat csm ramnicu sarat, csm rm sarat, fotbal, golgheteri, marcatori, olimpia, olimpia ramnicu sarat, olimpia rm sarat, râmnicu sărat, rm sarat, superliga

References: CSM 
 csm 
 csm 
 csm 
 csm 
 csm 
 csm 
 csm 
 csm 
 csm 
 csm